Federata Ndërkombëtare e Shoqërive të Kryqit të Kuq dhe Gjysmëhënës së Kuqe

Federata Ndërkombëtare e Shoqërive të Kryqit të Kuq dhe Gjysmëhënës së Kuqe është një organizatë e ndihmës humanitare në mbarë botën që arrin 160 milion njerëz çdo vit përmes 192 Shoqatave Kombëtare anëtare të saj. Ajo vepron para, gjatë dhe pas katastrofave dhe emergjencave shëndetësore për të përmbushur nevojat dhe për të përmirësuar jetën e njerëzve të cenueshëm. Ajo e bën këtë me paanshmëri sa i përket kombësisë, racës, gjinisë, besimeve fetare, klasave dhe opinioneve politike. Përmbledhje Udhëhequr nga Strategjia 2020 - plani kolektiv i veprimit i FNSHKKGJK për të adresuar sfidat kryesore humanitare dhe zhvillimore të kësaj dekade - është e angazhuar për të shpëtuar jetë dhe ndryshuar mendjet. FNSHKKGJK është pjesë e Lëvizjes Ndërkombëtare të Kryqit të Kuq dhe Gjysmëhënës së Kuqe së bashku me Komitetin Ndërkombëtar të Kryqit të Kuq (ICRC) dhe 192 Shoqërive Kombëtare. Fuqia e saj qëndron në rrjetin e saj vullnetarë, ekspertizën e bazuar në komunitet si dhe pavarësinë e neutralitetin. Ajo punon për të përmirësuar standardet humanitare, si partnerë në zhvillim dhe në përgjigje të katastrofave. Ajo i bind vendimmarrësit të veprojnë në interes të njerëzve të cenueshëm. Ajo punon për të mundësuar komunitete të shëndetshme dhe të sigurta, zvogëlimin e cenueshmërisë, forcimin e rezistencës dhe nxitjen e një kulture paqeje në të gjithë botën. Shtatë Parimet Themelore që udhëheqin punën e FNSHKKGJK dhe anëtarëve të saj janë: humanizmi, paanshmëria, asnjanësia, pavarësia, shërbimi vullnetar, uniteti dhe universaliteti. Presidentët e Federatës Shih edhe Kryqi i Kuq Shqiptar Kryqi i Kuq i Kosovës Kryqi i Kuq dhe Gjysmëhëna e Kuqe Komiteti Ndërkombëtar i Kryqit të Kuq Dita Botërore e Kryqit të Kuq dhe Gjysmëhënës së Kuqe Lëvizja ndërkombëtare e Kryqit të Kuq dhe Gjysmëhënës së Kuqe Referime Lidhje të jashtme International Federation of Red Cross and Red Crescent Societies - faqe zyrtar Red Cross and Red Crescent Movement - faqe zyrtare Logo e Lëvizjes Ndërkombëtare të Kryqit të Kuq dhe Gjysmëhënës së Kuqe